Sakae Tsuruga

Sakae Tsuruga (japansk: 敦賀栄) er en japansk tidligere skihopper som konkurrerte internasjonalt i årene 1977-1982.

I VM i Lahtis i 1978 ble han nummer 19 i normalbakke og 45 (av 55 deltakere) i stor bakke. Han var på det japanske laget som ble nest sist av 10 lag i lagkonkurransen. I 1979 ble han nummer 23 i VM i skiflyging i Planica.

Tsuruga deltok i den tysk-østerrikske hoppuka i sesongene 1977/78-1980/81, og fikk sammenlagtplasseringene 36, 32, 83 og 60. I verdenscupens første sesong 1979/80 ble han nummer 42 sammenlagt. Hans beste plassering i enkeltrenn i verdenscupen var 4.-plass i storbakken i Sapporo 12. januar 1980.

Sakae Tsuruga ble japansk mester i normalbakke i 1980.Japans skiforbund: Japanske mestere på ski, nordiske grener 1978-1985 (besøkt 8. mars 2016)

 Referanser 

 Hovedkilde 
 Adam Kwieciński: Hoppresultater Sakae Tsuruga (besøkt 8. mars 2016)

 Eksterne lenker 


Kategori:Japanske skihoppere